Държавен вестник, бр. 96, 2012 г., стр. 101

БРОЙ  96	
Д Ъ Р Ж А В Е Н  В Е С Т Н И К 	
СТР.  101  
Някои ВиК дружества извършват услуги на 
граждани и фирми с багери, самосвали, автокра­
нове и друга специализирана техника. Приходите 
от тази дейност обаче са незначителни.
Анализът на експлоатационната дейност на ВиК 
дружествата позволява да се направят следните 
обобщения:
▪ ВиК дружествата управляват водопреносна 
мрежа, която обхваща почти напълно населени­
ето на обслужваните райони. Канализационната 
мрежа е на много по-ниска степен на изграденост. 
Необходими са специални усилия и ангажираност 
за изграждане на нови и модернизиране на съ­
ществуващите ПСОВ. 
▪ Висок е делът на загуба на вода във всички 
ВиК дружества. Основният причинител на висо­
ките загуби на вода е състоянието на вътрешните 
водопроводни мрежи, както и кражбите от неко­
ректни потребители. Тези мрежи са изключително 
износени и за възстановяването им трябва да се 
насочат солидни инвестиции.
▪ Многобройни и чести са авариите на ВиК 
мрежата, което също е последица от лошото є 
състояние. ВиК дружествата разполагат с ограни­
чени и износени физически ресурси за справяне 
с този проблем.
▪ Качеството на подаваната вода в общи линии 
отговаря на нормативните изисквания. Констатира­
ните отклонения от нормите са сравнително редки 
и те биха могли допълнително да се ограничат 
със закупуване на допълнителни съоръжения за 
обработка на водата.
▪ Лабораториите за контрол на качеството на 
водата са оборудвани с необходимите съоръже­
ния и разполагат с квалифициран персонал. Те 
също трябва да се приведат в съответствие с 
допълнителните изисквания, които се поставят в 
тази област, чрез осигуряване на допълнителни 
специалисти – микробиолози, и чрез закупуване 
на нова техника. 
▪ Много сериозен проблем за дружествата е 
опазването на санитарно-охранителните зони.
▪ Дружествата не разполагат с подземен кадастър 
на изградената инфраструктура (в някои случаи 
и на ВиК мрежата), което пречи на цялостната 
експлоатация на съоръженията и ефикасността на 
аварийните дейности.
▪ Състоянието на транспортната и специализи­
раната техника създава сериозни проблеми пред 
дейността на дружествата. Ремонтните дейности, 
които предимно са централизирани, водят до не­
пълно натоварване на съществуващите ресурси.
▪ Съществува реална нужда и предпоставки за 
оптимизиране на складовото стопанство на дру­
жествата. Модерните и не толкова скъпи системи 
за управление на складовото стопанство трябва 
да намерят приложение в ежедневната дейност 
на дружествата. 
▪ По-малко от половината ВиК дружества 
вече имат присъствие в интернет пространството. 
Техните интернет страници, както и използването 
на PR и маркетингови кампании, ще създаде по-
висока степен на доверие между ВиК дружествата 
и клиентите им и ще подобри имиджа на друже­
ствата от отрасъла.
▪ ВиК отрасълът е все още слабо покрит със 
сертификати по системи за управление на качест­
вото ISO 9000 и ISO 14000.
Анализът и обобщенията, направени в този 
раздел, водят до поставяне на средна оценка на 
дефанзивния и стратегическия институционален 
капацитет (вж. Таблица 3.9). Дружествата имат 
на разположение водоснабдителна мрежа, която 
е силно развита, и използваните технологии поз­
воляват да се задоволяват в текущ и бъдещ план 
нуждите на населението, бизнеса и администра­
цията с вода, която в основни линии отговаря на 
изискванията за качество. Изключително високата 
степен на амортизация на водопреносната и ка­
нализационната мрежа, изоставащото развитие 
на канализационната мрежа и пречистването на 
отпадъчни води представляват сериозна заплаха 
за нормално функциониране на дружествата през 
следващите години. 
Изоставане се отчита и по отношение на въвеж­
дането на информационни управленски системи, 
системи за управление на качеството, маркетинга 
и обслужването на клиентите на фирмите.
Таблица 3.9. Оценка на институционалния капаци­
тет по отношение на експлоатационната дейност 
на предприятията
Експлоатационна дейност
оценка
институционален капацитет
дефанзивен
стратегически
средна
3.1.3.5. Управление на човешките ресурси
В тази част се анализират основни количест­
вени и качествени характеристики на персонала в 
дружествата, фирмената политика в тази област и 
състоянието на индустриалните отношения в тях. 
Броят на персонала във ВиК дружествата първо­
начално е бил съобразяван с нормативи, използвани 
за определяне на необходимия щат, утвърдени преди 
повече от 25 години, когато ВиК фирмите са били 
подведомствени на Дирекция „Водоснабдяване и 
канализация“ към Министерството на строител­
ството. Тези нормативи предпоставят броят на 
персонала да бъде в зависимост от величината на 
наличните активи на всяко дружество – дължина 
на водопроводната и канализационната мрежа, 
брой на водоемите, шахтите, помпените станции, 
СОЗ, ПСПВ, ПСОВ, КПС и др. 
Други по-актуални ориентири, които се използ­
ват при определяне на щата на дружествата, са 
степента на компютъризация във фирмите, техни­
ческото обезпечаване на експлоатацията, обемът 
на ремонтната и аварийната дейност, приемането 
на нова мрежа за експлоатация. Създаването на 
нови отдели (като например правен отдел, звено 
за обществени поръчки и звено за управление на 
проекти) във връзка с новите нормативни актове 
и дейности на дружествата е също сред причините 
за промяна на броя на персонала.
Средносписъчният брой на персонала към 
2007 г. на повечето държавни ВиК дружества, 
се колебае между 300 и 950 д. За общинските 
дружества броят на персонала най-често варира 
между 30 и 90 д. Тенденцията в развитието е по-
скоро към задържане на броя на персонала на 
постоянно ниво. 
Общата численост на персонала в дружествата 
може да се определи като висока, а резервите за 
оптимизиране използването на персонала като